L-Air Malta ħabbret ukoll li qed tillimita s-servizz tagħha fuq l-ajruplani kollha bil-għan li jonqos it-tixrid tal-virus Għada, il-linja nazzjonali tal-ajru, l-Air Malta se tkun qed topera titjiriet biex iġġib lura Malta residenti li bħalissa jinsabu maqbuda barra mill-pajjiż wara li ġew sospiżi t-titjiriet minn u  lejn l-Italja, l-Iżvizzera, il-Ġermanja, Franza u Spanja. Din il-miżura ttieħdet biex ma jkomplix jinxtered il-coronavirus f’Malta. Sa issa, il-każijiet kollha f’Malta, ġew importati minn barra l-pajjiż. Fil-fatt, għada, se tkun qed jitilqu u jiġu lura dawn it-titjiriet: Paris Charles de Gaulle Zurich Frankfurt Dawn maqbuda barra mill-pajjiż għandhom iċemplu fuq +356 22042200 jew jibagħtu imejl fuq [email protected] . Intant, l-Air Malta ħabbret li qed tillimita s-servizz tagħha fuq it-titjiriet mil-lum bil-għan li jonqos it-tixrid tal-virus. Dawk li jsiefru Business Class se jingħataw l-ikel fi tray wieħed b’affarijiet li jintużaw darba biss. Għal dawk li jsiefu f’Economy Class, mhux se jkunu jistgħu jixtru ikel.